o
Olemme nyt kuulleet, kuinka Jumala on johdattanut Israelia,
kansaansa, tuhansia vuosia, näyttääkseen uskollisuutensa
koko maailmalle. Mitä Israelilla on vielä edessä?
Raamatun mukaan edessämme on vielä monia tapahtumia.
Israel on näiden keskipisteessä. Se on maailman keskipiste,
ja myös tulevaisuuden tapahtumien keskipiste.
Israel itsessään ei ole kaiken keskusta, vaan vain väline.
Israel on Jumalan silmäterä, ja siksi se on tarkennuspisteessä.
Tämä ei tapahdu vain Israelin takia, vaan myös koko maailman takia.
Israelin ja kansakuntien historiat ovat kietoutuneet yhteen yhdeksi
maailmanlaajuiseksi ihmiskunnan historiaksi,
josta näkyy Jumalan suunnitelma sekä Israelille, että kansakunnille.
Mitä Raamattu kertoo Israelin tehtävästä lopunaikoina?
Matteuksen evankeliumista löytyy eräs Jeesuksen tärkeä vertaus,
joka kertoo viikunpuusta ja lopusta.
Tässä käydään sanaleikkiä, "kesä" on "kaitz", ja "loppu" on "ketz".
Jeesus viittaa keväiseen viikunapuuhun,
ja sanoo: "kun näette oksien tulevan tuoreiksi ja lehtien kasvavan"
koska talvisin viikunapuut ovat lehdettömiä ja paljaita,
kun näette uudet lehdet, ja
voimme kuvitella myös ensihedelmien näkyvän,
niinkuin nytkin puusta näkyy,
Jeesus sanoi, että sitten tiedätte kesän olevan lähellä.
Kaikki lapset voivat ymmärtää tämän luonnollisen vertauksen.
Se ei kuitenkaan ole yksinkertainen, vaan hyvin syvä vertaus.
Jeremian kirjasta käy ilmi, että viikunapuu tarkoittaa Israelia.
Mitä kesä sitten tarkoittaa?
Kesä tarkoittaa loppua.
Sanoilla on yhteys, samoin kuin sanojen merkityksillä.
Tiedetään, että lopussa tulee sotia, huhuja sodista,
ja kaikenlaisia uskomuksia, joita ihmiset uskovat messiaan paluusta.
Hän sanoo, että Messiaan nopea paluu on lähellä.
Loppu viittaa Vanhan testamentin ajatukseen Herran päivästä.
Kyse ei ole yhdestä päivästä, vaan prosessista.
Lopunajat tarkoittavat historian loppua,
koska Vanhan ja Uuden testamentin läpi kulkee historia,
alkaen luomisesta ja huipentuen Messiaan paluuseen
ja Hänen 1000-vuotiseen valtakuntaansa.
Sitten tulee uusi taivas ja uusi maa.
Historia kulkee siis tällaista loppua kohden.
Paholainen on vielä aktiivinen, ja hänelle on annettu vapaus tehdä
monia haluamiansa asioita. Tähänkin tulee loppu.
Kun Jeesus tulee takaisin, hän lopettaa tämän 1000 vuodeksi.
Mitä uskovien tulisi tehdä, kun he näkevät nämä ajan merkit?
Viikunapuun viheriöiminen viittaa mielestäni selkeästi Israeliin.
Ihmisten tulisi tarkkailla Israelin maan ja kansan tapahtumia.
Maata ja kansaa ei voi erottaa toisistaan.
Tiedotusvälineistä käy ilmi, että Israel on keskipisteessä.
Tämän maan tapahtumia seurataan.
Meidän täytyy tarkkailla Jeesuksen paluuta.
Jokaisen sukupolven on täytynyt tarkkailla samaa,
mutta varsinkin meidän tulee tehdä niin, kun otetaan huomioon
viimeaikojen tapahtumat Israelissa.
1800-luvun lopulla alkoi prosessi, joka kehittyi 2000 luvulle asti.
Viikunapuun vertaus on tärkeä muistuttaja.
Israelin maassa on paljon viikunapuita.
Kun näemme viikunapuun, se muistuttaa meitä,
ettemme saa unohtaa Jeesuksen palaavan pian.
Uskovien tulisi pitää Jeesuksen paluuta pääasianaan.
Hän on haastanut meitä odottamaan häntä ja olemaan valmiina.
Kun näemme uudet viikunapuun lehdet ja ensihedelmät puussa,
meidän tulisi rohkaistua olemaan valmiita näitä tapahtumia varten.
Siksi meidän täytyy odottaa tätä.
Mitä Israelin rooli lopunaikoina tarkoittaa käytännössä?
Israel on kuin peili maailmalle.
Nämä tapahtumat tapahtuvat Israelissa,
mutta eivät kuulu yksinomaan Israelille.
Sen kautta, mitä Israelissa tapahtuu, kansakunnat voivat nähdä,
mitä Herra on tekemässä. Tämä on kansakuntien herätyskello.
Kun he näkevät viikunapuun kukkivan, he voivat herätä ja ihmetellä,
mitä Israelissa tapahtuu ja kuinka Herra kohtelee ja suojelee heitä,
ja täyttää lupauksensa Israelille.
Herätkää, koska Messias on palaamassa.
Palatkaa Raamatun ääreen. On surullista, kuinka monet
uskovat ovat ajautuneet kauas Vanhasta ja Uudesta testamentista.
Tämä on viesti, joka kulkee Israelin kautta koko maailmalle.
Jeesus on tulossa takaisin,
ja meidän tulee olla valmiita vastaanottamaan Hänet.
Tämä on suurin haasteemme. Meidän tulisi olla viisaita, eikä tyhmiä.